  Майя Бывальцева Россилэн азьмуртэз Владимир Путин 14-тӥ толсуре Москваын бадӟым пресс-конференци дыръя пусйиз, калыклы анай кылзэ дышетыны луонлыкъёс сётоно шуыса. Кылъёсты дышетон сярысь юаз Татарстанысь журналистка. Владимир Путинлэн верамезъя, кылын герӟаськем юанлэн одӥг гинэ ужпумез — вань пиналъёслы, Росси Федерациысь кыӵе гинэ улосвылын соос медаз улэ, азьлань улонзылы огкадь луонлыкъёс кылдытон. Адямиос тодӥзы ке асьсэлэсь йӧскалык кылзэс (мон сямен, со туж кулэ), нош пӧртэм калыкъёс куспын вераськон кылъя — ӟуч кылъя, угось кунысь валтӥсь вузъёсын дышетон ӟуч кылын мынэ — кылизы ке, мон малпасько, со умой уз луы. Мар зэмзэ но лэсьтыны кулэ — калыклы анай кылзэ дышетыны луонлык сётоно Владимир Путин, Росси Федерацилэн азьмуртэзОзьы ик азьмурт пусйиз, пӧртэм лулчеберетъёс но кылъёс — со асьмелэн данъяськонмы но узырлыкмы. Солы одно ик дурбасьтыны кулэ. Тодэ вайытом, кунысь иворъёсты вӧлмытӥсь ёзэсъёс Владимир Путинлэсь журналистъёсын вераськонзэ меӵак эфирын возьмато. Тегъёс: ВладимирПутин Москва Россия удмурткыл йӧслыкъёс  